stanford-oval/wikipedia huggingface dataset:
רוטב איטלקי

| --- | --- |

 
 מאכלים
 סוג:  תיבול 
 מוצא:  ארצות הברית 
 מרכיבים עיקריים:  מים 
 
רוטב איטלקי הוא רוטב לסלט ותחמיץ אמריקאי המורכב ממים, חומץ או מיץ לימון, שמן צמחי, שבבי גמבה, סוכר או סירופ תירס, עשבי תיבול ותבלינים (כולל אורגנו, שֻׁמָּר, שמיר ומלח) ולעיתים בצל או שום. בגרסתו החלבית, לרוטב מתווספים מוצרי חלב ומייצבים.
על אף שמו, הרוטב הוא אמריקאי ולא איטלקי. בצפון ארצות הברית משתמשים ברוטב גם כמרינדה להשריית בשר או ירקות, להקפצת ירקות, למריחה על כריכים וכחלק מסלט פסטה.
הערות שוליים

↑  Y. H. Hui & Frank Sherkat (2005). Handbook of Food Science, Technology, and Engineering. CRC Press. p. 139. ISBN 9781466507876. נבדק ב-4 בפברואר 2016. {{cite book}}:  (עזרה)
↑  Biba Caggiano (2002). Biba's Northern Italian Cooking. Penguin. p. 188. ISBN 9781440623912. נבדק ב-4 בפברואר 2016. {{cite book}}:  (עזרה)
↑  Ernest A. Liner (2005). The Culinary Herpetologist. Bibliomania. p. 147. ISBN 9781932871067. נבדק ב-4 בפברואר 2016. {{cite book}}:  (עזרה)
↑  Melissa Barlow (2009). 101 Things to Do with a Salad. Gibbs Smith. p. 59. ISBN 9781423614357. נבדק ב-4 בפברואר 2016. {{cite book}}:  (עזרה)
ערך זה הוא קצרמרבנושא מזון. אתם מוזמנים לתרום לוויקיפדיה ו.
קרחון זלצמן

קרחון זלצמן (78°39′S 84°51′W﻿ / ﻿78.650°S 84.850°W﻿ / -78.650; -84.850) הוא קרחון שמנקז את המדרונות הצפוניים של הר אלן, המדרונות המזרחיים של Mount Strybing ושל אוכף קארנייר והמדרונות הדרום-מזרחיים של הר קראדוק, וזורם מזרחה בין הר אוסבורן לבין רכס מוייר. לתוך קרחון תומאס בדרום טווח סנטינל, הרי אלסוורת ב אנטארקטיקה.
קמלוט

ערך זה עוסק בטירה דמיונית. אם התכוונתם ללהקת הפאוור מטאל האמריקאית, ראו .
ערך זה עוסק בטירה דמיונית. אם התכוונתם למחזמר, ראו .
איורו של גוסטב דורה לקובץ-השירים "אידיליות המלך" פרי עטו של הלורד אלפרד טניסון.
קַמֶלוֹט (באנגלית: Camelot) היא טירה אגדית, המקושרת לרוב למלך הבריטוני האגדי ארתור. רומנסות מאוחרות מתארות אותה כבירתה הדמיונית של ממלכתו של ארתור, שממנה יצא להילחם ברבים מן הקרבות שהיו לו בחייו. מקומה הגאוגרפי נעדר מהמסורות הקדומות.
מקור השם אף הוא אינו ידוע, על אף שהוא דומה מספיק לשמות אחרים של אתרים מעידן הברזל ומהתקופה הרומאית כדי להעיד על האפשרות שאולי המקום התקיים במציאות, אך אין ספק שלא יהיה דמיון רב בינו לבין אופן הצגתו בספרות המאוחרת.
מופעים ראשונים

הטירה מוזכרת לראשונה בפואמה "לנסלוט, אביר העגלה" של כרטיאן מטרואה, שתוארכה לשנות השבעים של המאה ה-12. היא מוזכרת באורח אגבי, ולא מתוארת:
באחד מימי העלייה לשמים של ישו, המלך ארתור הגיע מקרליאון, והציג בקמלוט חצר מרשימה במיוחד, כיאה וכיאות ליום שכזה.
אין בפואמה של קרטיין דבר המעיד על מידת החשיבות לה קמלוט תזכה ברומנסות מאוחרות יותר. בעבור קרטיין, החצר העיקרית של ארתור הייתה בקרליאון שבוויילס; זה גם היה בסיסו העיקרי של המלך ב-"היסטוריה רֶגוּם בריטניה" של ג'פרי ממונמות' ובספרות שהופיעה בעקבותיה. רק במאה ה-13, ברומנסות צרפתיות, בהן אפשר למנות את "לנסלוט-הגביע הקדוש" ו-"המחזור הבתר-וולגטי", החלה קמלוט להאפיל על קרליאון, ואפילו אז, פרטים רבים מתיאורי קמלוט נגזרים למעשה מתיאוריו של ג'פרי את העיירה הוולשית.
במאה החמש-עשרה, סר תומאס מלורי יצר את הדימוי המוכר ביותר של קמלוט ביצירתו "מות ארתור" ("Le Morte d'Arthur"); הוא מזהה את קמלוט עם וינצ'סטר, זיהוי שנותר מקובל מאות בשנים, על אף שנדחה על ידי העורך של מלורי עצמו - ויליאם קקסטון. האמונה הרווחת היא שקמלוט מצויה בחוף המערבי של ויילס.
הרומנסות מתארות את העיר קמלוט וסביבתה בקרבת אסטולט, במורד הנהר. היא מוקפת מישורים ויערות, והקתדרלה המפוארת של סיינט-סטיבן היא המרכז הדתי של ארתור ואביריו. מקמלוט יוצאים אבירי השולחן העגול אל החיפוש אחר הגביע הקדוש.
זיהוי אתרים

הגרסאות השונות ל'קמלוט' של כותבי הרומנסות מתבססות על המסורות המוקדמות שנכתבו על חצרו של ארתור. הסיפור "Culhwch and Olwen", הקשור ב-"Mavinigion" ואפשר שנכתב במאה האחת-עשרה, ממקם אותה בצליוויג, אתר לא ידוע בקורנוול. צלוויג נזכרת גם ב-"שילוש הוולשי"; באופן הראוי לציון, סיפורים וולשיים מוקדמים אלה ממקמים את גיבורה הגדול ביותר של ויילס מחוץ לגבולותיה הלאומיים.
התיאור של ג'פרי את קרליאון התבסס ככל הנראה על היכרותו האישית עם העיר וההריסות הרומיות המרשימות הנמצאות בתחומיה; התשובה לשאלה האם קרליאון הייתה קשורה לארתור לפני כתביו של ג'פרי מעורפלת מעט יותר. הרומנסות הצרפתיות המאוחרות דנות רבות ב-"Carduel", עיר אנגלית/וולשית צפונית, המבוססת על קרליל שבמציאות.
הזיהוי של מלורי את קמלוט עם וינצ'סטר שאב ככל הנראה השראה מתולדותיה של העיר. היא הייתה בירת מחוז ווסקס תחת אלפרד הגדול, והתגאתה ב"שולחן הגדול של ווינצ'סטר", שנבנה במאה השלוש-עשרה אך נודע ברבים כמקורי בתקופתו של מלורי. עורכו של מלורי, קקסטון, דחה את הזיהוי, משום שהרשומות ההיסטוריות ממקמות בדרך-כלל את בסיס-הפעולה של ארתור בוויילס. הוא הציע את החורבות הרומיות ב-Caerwent כאפשרות חלופית.
ב-1542, ג'ון לילנד דיווח שהמקומיים סביב טירת קדבורי בסאמרסט מחשיבים אותה לקמלוט המקורית. סברה זו נתמכת בסמיכותה של קדבורי לעיירות קווין-קמל ווסט-קמל, ונותרה שכיחה מספיק כדי להוות השראה לחפירות ארכאולוגיות רחבות היקף שנערכו במקום במאה העשרים ומצאו שרידי מבצר צבאי וחרסים מהמאה ה-5.
קולצ'סטר, קאמולודונום בפי הרומאים, גם היא הייתה בין האפשרויות שהוצעו כקמלוט האמיתית, בעיקר לאור שמה המקורי. הקושי העיקרי הגלום באפשרות זו הוא המיקום - קולצס'טר נמצאת במחוז אסקס, עמוק בתוך השטח הסקסוני והרחק מאזורי הפעילות ההיסטוריים של ארתור. מקומות אחרים בבריטניה בעלי שמות הקשורים ל"קמל" היו גם הם בין המועמדים, למשל קמלפורד בקורנוול, השוכנת במורד נהר קמל שלצידו קבע ג'פרי את מקומה של קמלן, מקום הקרב האחרון של ארתור. הקשר בין האזור לקמלוט ולקמלן הוא בגדר השערה בלבד.
קמלוט בתרבות

בארצות הברית, הביטוי 'קמלוט' מקושר לרוב לתקופת נשיאותו של ג'ון פיצג'רלד קנדי, שהיו שאמרו שיש לה פוטנציאל והבטחה לעתיד טוב יותר, והייתה סמל לתקווה בעבור רבים ברחבי העולם, שקיבלו השראה מנאומיו של קנדי, חזונו ועמדותיו המדיניות. התקופה נקטעה בעשרים ושניים בנובמבר, 1963, עם רצח קנדי, שלרוב משווים אותו למפלתו של ארתור. בשורה "אל תיתנו לזה להשתכח מלב, שפעם הייתה נקודה אור, לרגע קצר אחד, שהייתה ידועה כקמלוט," מתוך המחזמר 'קמלוט', נעשה שימוש רב בהתייחס לאותה התקופה.
המחזמר "קמלוט" מ-1960, שכתבו אלן ג'יי לרנר ופרדריק לווי, היה מבוסס על גרסתו הספרותית של ט.ה. ווייט לאגדה, "המלך לשעבר ולעתיד". הספר של ווייט נכתב בחמישה כרכים ("החרב בסלע", "המכשפה ביער", "האביר הפגום", "הנר ברוח" ו"הספר של מרלין"), וכולל אנכרוניזמים שנונים, גדוש ברכילויות ימי-ביניימיות, ומעל לכל, סוף רע ומר.
המחזמר של לרנר ולווי, מצד שני, הוא תמונת-מצב רגשנית של משולש האהבה ארתור, לנסלוט וגווינביר. כולל מגוון מפואר של מוזיקה קצבית ושירה נשכנית, המחזמר העניק דחיפה לקריירות המשחק של ג'ולי אנדרוז, ריצ'רד ברטון, רוברט גולט ורוק הדסון. העיבוד הקולנועי עלה על האקרנים 7 שנים מאוחר יותר, ב-1967, בכיכובו של ריצ'רד האריס כארתור; מאוחר יותר, האריס שיחק מחדש בתפקיד על הבמה בכמה העלאות חוזרות של המחזמר מעל גבי הבימות.
בשנת 2011 הפיקה רשת Starz סדרת דרמה תקופתית בשם קמלוט (Camelot) העוסקת במלך אותר פנדרגון ובנו ארתור.
בשנת 2015 הודיעה רשת ABC כי העונה החמישית של הסדרה עד עצם היום הזה תעסוק בחלקה בעלילות קמלוט והמלך ארתור.
לקריאה נוספת

אריה סתיו, עלילות אבירי השולחן העגול - מבחר פרקי שירה מן הסאגה הארתוריאנית, הוצאת הקיבוץ המאוחד, 2007.
תומאס מלורי, אבירי השולחן העגול, הוצאת מודן.
רוטב חמאה לבנה

| --- | --- |

 
 מאכלים
 סוג:  רוטב 
 מוצא:  צרפת 
 מרכיבים עיקריים:  חמאה 
 
אספרגוס ברוטב חמאה לבנה
רוטב חמאה לבנה או בר בלאן (בצרפתית: Beurre blanc) הוא רוטב עשיר העשוי מצימצום (בישול על חום נמוך עד לאידוי הנוזלים) של חומץ, יין לבן ובצלי פנינה (שאלוט) קצוצים אליו מוסיפים חמאה קרה. 
יש המחליפים את החומץ במיץ לימון ויש המוסיפים לרוטב גם ציר בשר.
מקורו של רוטב זה במטבח הצרפתי ובייחוד במטבח עמק הלואר. המלומדים חלוקים בדבר מקורו של הרוטב. לפי אחת הסברות הומצא הרוטב במטבחו של המרקיז דה גולן (Marquis de Goulaine) - כאשר השף הורה לעוזרו להכין רוטב ברנייז עבור הדגים, אולם העוזר שכח להוסיף את הטרגון ואת חלמוני הביצה. מאחר שלא היה זמן להכין רוטב חדש, הוגש הרוטב שהכין העוזר וזכה להצלחה רבה.
לעיתים מוסיפים לרוטב שמנת במטרה למנוע היפרדות הרוטב למרכיביו, אולם שפים רבים מתנגדים למרכיב זה (בהם השף אנתוני בורדיין).
ראו גם

רוטב חמאה שחורה
חמאת אגוזים
רדון ג'יג'ה

רדון ג'יג'ה (באלבנית: Redon Xhixha; נולד ב-14 ביולי 1998 בלאץ' שבאלבניה) הוא כדורגלן אלבני המשחק בעמדת קשר הכנף בקבוצת קרבאך מליגת העל האזרית ובנבחרת אלבניה.
קריירת מועדונים

ג'יג'ה החל את הקריירה המקצוענית שלו בלאצ'י מליגת העל האלבנית. הוא ערך 129 הופעות ליגה במדי המועדון, בהן הבקיע 26 שערים.
ב-15 ביולי 2021 חתם ג'יג'ה על חוזה לשלוש עונות בקיי אף טירנה מליגת העל האלבנית. בעונתו הראשונה במועדון ערך 29 הופעות ליגה, בהן הבקיע 14 שערים.
ב-24 בינואר 2023 חתם בקרבאך מליגת העל האזרית.
קריירה בינלאומית

ב-26 באוקטובר 2022 ערך ג'יג'ה את הופעת הבכורה שלו בנבחרת אלבניה, בתיקו 1-1 נגד נבחרת ערב הסעודית במשחק ידידות.
תארים

אליפות אלבניה (1): 2021/2022
הערות שוליים

↑  Tirana prezanton Redon Xhixhën, sulmuesi 22-vjeçar firmos për 3 vite me bardheblutë באתר Panorama, ‏ 15 ביולי 2021 (באלבנית)
קיי. סי. ריברס

| --- | --- |

ריברס במדי חימקי, 2012
 לידה:  1 במרץ 1987 (בן 37) שארלוט, קרוליינה הצפונית, ארצות הברית
 עמדה:  קלע, סמול פורוורד
 גובה:  1.96 מטרים
 מספר:  3 
 דראפט:  לא נבחר, 2009
 קבוצות כשחקן
 2009 2009–2010 2010–2011 2011 2011–2012 2012–2013 2013–2014 2014–2015 2015 2015–2016 2016–2018 2018–2019 2019 2019 2019–2020 2020–2021 2021–2022 2022 2022–:  לטינה בנטון טרוויזו קוראל רואן באסקט וירטוס בולוניה לוקומוטיב קובאן חימקי רינו ביגהורנס ריאל מדריד באיירן מינכן ריאל מדריד פנאתינאיקוס פלקנסטרו רג'אנה הכוכב האדום בלגרד ריאל בטיס ז'לגיריס קובנה זניט סנקט פטרבורג באיירן מינכן הפועל ירושלים סמרה
 הישגים כשחקן
 אליפות היורוליג (2015)  2 אליפויות ליגת העל הספרדית (2015, 2016)  אליפות ליגת העל הסרבית בכדורסל (2019)  2 גביעי המלך הספרדי (2015, 2016)  הסופרקופה הספרדי בכדורסל (2014)  2 אליפויות ליגת העל היוונית (2017, 2018)  הגביע היווני בכדורסל (2017)  אליפות הליגה האדריאטית (2019)  הגביע הליטאי בכדורסל (2020)  אליפות ליגת העל הליטאית (2020)
 
קלווין קרסוול ריברס (באנגלית: Kelvin Creswell Rivers) הוא כדורסלן אמריקאי המשחק בעמדות הקלע והסמול פורוורד בסמרה.
קריירת המכללות

ריברס שיחק כדורסל מכללות באוניברסיטת קלמסון, ושיחק 102 משחקים, תוך שהוא פותח בחמישייה ב-55 מהם. ריברס העמיד ממוצעים של 14.2 נקודות ו-6 ריבאונדים למשחק בארבע השנים שלו בקלמסון.
קריירה מקצועית

לאחר שלא נבחר בדראפט ה-NBA ‏2009 חתם ריברס בלטינה ממסרייה א'2 האיטלקית באוגוסט 2009. ב-10 משחקים בלטינה הוא העמיד ממוצעים של 24.5 נקודות ו-5.7 ריבאונדים למשחק, ובדצמבר 2009 חתם בבנטון טרוויזו מהסרייה א' לשארית העונה.
ב-30 ביוני 2010 חתם על חוזה בקוראל רואן באסקט מליגת העל הצרפתית לעונת 2010/11. בינואר 2011, הוא חזר לאיטליה וחתם בווירטוס בולוניה להמשך העונה.
ב-29 ביולי 2011 הוא חתם על חוזה לשנה בלוקומוטיב קובאן הרוסית מליגת ה-VTB. ב-30 במאי 2012 הוא חתם על חוזה לשנתיים בקבוצה רוסית אחרת, חימקי מוסקבה. ביולי 2013 הוא נפרד מחימקי.
בנובמבר 2013 הוא נרכש על ידי רינו ביגהורנס מליגת הפיתוח של ה-NBA. ב-47 משחקים ב-D-league הוא העמיד ממוצעים של 15.8 נקודות ו-4 ריבאונדים למשחק, במהלך עונת 2013/14.
ב-7 באוגוסט 2014 הוא חתם על חוזה לשנה עם המועדון הספרדי ריאל מדריד מליגת ה-ACB והיורוליג. ב-2014/2015 המשיכה ריאל מדריד בהצלחותיה ביורוליג מהעונות הקודמות, ועלתה לפיינל פור היורוליג בפעם השלישית ברציפות. במשחק חצי הגמר מול פנרבחצ'ה עזר ריברס לקבוצתו להבטיח את הופעתה השלישית ברציפות בגמר היורוליג, כשקלע 17 נקודות, עם 5 מ-6 מהשלוש בניצחון 96–87. ריאל זכתה בסופו של דבר באליפות היורוליג, לאחר שניצחה את אולימפיאקוס 78–59 בגמר. במהלך העונה העמיד ריברס העמיד ממוצעים של 5.3 נקודות, 2.3 ריבאונדים ו-1.1 אסיסטים למשחק וזכה עם קבוצתו בתואר היורוליג התשיעי שלה בסך הכל, והראשון מזה 20 שנה. ריאל סיימה את העונה בזכייה גם באליפות הליגה הספרדית, לאחר סוויפ של 3–0 בסדרת גמר הליגה הספרדית מול היריבה המושבעת ברצלונה. עם תואר הליגה הספרדית וגביע המלך הספרדי בכדורסל, הם זכו בכתר המשולש.
ב-8 בספטמבר 2015, ריברס חתם על חוזה לשנה במועדון הגרמני באיירן מינכן מהבונדסליגה והיורוליג. ב-22 בדצמבר 2015 עזב את באיירן, וחזר לקבוצתו לשעבר, ריאל מדריד, להמשך העונה.
ב-24 ביולי 2016 חתם ריברס על חוזה במועדון היווני פנאתינאיקוס מליגת העל היוונית והיורוליג. עד מהרה ביסס את עצמו כשחקן מועדף על אוהדי המועדון, בעיקר בגלל ההופעות שלו מול היריבה הנצחית אולימפיאקוס.
ב-7 בדצמבר 2018 חתם ריברס במועדון האיטלקי פלקנסטרו רג'אנה. הוא נפרד מרג'אנה בפברואר 2019.
ב-11 בפברואר 2019 חתם בכוכב האדום בלגרד מליגת העל הסרבית, הליגה האדריאטית והיורוקאפ להמשך עונת 2018/2019. ב-20 באוגוסט 2019 הוא חתם בריאל בטיס הספרדית.
ב-22 בנובמבר 2019 חתם ריברס במועדון הליטאי ז'לגיריס קובנה מליגת העל הליטאית והיורוליג לשארית עונת 2019/2020.
ב-6 ביולי 2020 חתם ריברס בזניט סנקט פטרבורג מליגת ה-VTB והיורוליג לעונת 2020/2021. ב-9 ביולי 2021, ריברס נפרד רשמית מהמועדון הרוסי. ב-10 בדצמבר הוא חזר לבאיירן מינכן. ריברס נפרד מהקבוצה ב-25 בינואר 2022.
ב-22 בפברואר 2022 חתם ריברס בהפועל ירושלים מליגת העל בכדורסל.
חיים אישיים

ריברס הוא אחיינו של שחקן ה-NBA לשעבר ביירון דינקינס. הוא נשוי ואב לשני ילדים.
הערות שוליים

↑  "Latina agreed to terms with KC Rivers".
↑  "Benetton Basket brings in guard KC Rivers". Welcome to 7DAYS EuroCup.
↑  "Chorale Roanne adds scoring ace KC Rivers". Welcome to EUROLEAGUE BASKETBALL.
↑  "Virtus Bologna lands KC Rivers".
↑  "LOKOMOTIV KUBAN tabs Rivers - Eurocup 2011-12 - Welcome to Eurocup". 25 בספטמבר 2011. אורכב מ-המקור ב-2011-09-25. {{cite web}}:  (עזרה)
↑  "Basketball Club Khimki". bckhimki.com.
↑  "KC Rivers, Khimki part ways".
↑  "Bighorns Open Training Camp". NBA.com. אורכב מ-המקור ב-4 בינואר 2014. {{cite web}}:  (עזרה)
↑  "Real Madrid tabs swingman Rivers". Welcome to EUROLEAGUE BASKETBALL.
↑  "Real Madrid heads to third straight final after beating Fenerbahce". euroleague.net. 15 במאי 2015. נבדק ב-15 במאי 2015. {{cite news}}:  (עזרה)
↑  "Real Madrid is Euroleague champion for record ninth time!". euroleague.net. 17 במאי 2015. נבדק ב-22 במאי 2015. {{cite news}}:  (עזרה)
↑  "Real Madrid make it 4 out of 4". marca.com (בספרדית). 24 ביוני 2015. נבדק ב-24 ביוני 2015. {{cite news}}:  (עזרה)
↑  "Shooting guard K.C. Rivers joins Bayern". fcb-basketball.de. 8 בספטמבר 2015. נבדק ב-26 בדצמבר 2015. {{cite news}}:  (עזרה)
↑  "K.C. Rivers opts to move on". fcb-basketball.de. 22 בדצמבר 2015. נבדק ב-26 בדצמבר 2015. {{cite news}}:  (עזרה)
↑  "Official Announcement: K. C. Rivers". realmadrid.com. 22 בדצמבר 2015. נבדק ב-23 בדצמבר 2015. {{cite news}}:  (עזרה)
↑  "K. C. Rivers returns to Real Madrid". realmadrid.com. 22 בדצמבר 2015. נבדק ב-23 בדצמבר 2015. {{cite news}}:  (עזרה)
↑  "Panathinaikos inks former champ Rivers". Welcome to EUROLEAGUE BASKETBALL.
↑  "Grissin Bon, ufficiale l'ingaggio di K.C. Rivers" [Grissin Bon officially signed K.C. Rivers]. legabasket.it (באיטלקית). 7 בדצמבר 2018. נבדק ב-8 בדצמבר 2018. {{cite news}}:  (עזרה)
↑  "KC Rivers in Belgrade, close to deal with Crvena Zvezda". eurohoops.net. 10 בפברואר 2019. נבדק ב-10 בפברואר 2019. {{cite web}}:  (עזרה)
↑  "Rivers i zvanično potpisao za Crvenu zvezdu!". b92.net (בסרבית). נבדק ב-11 בפברואר 2019. {{cite web}}:  (עזרה)
↑  "K. C. Rivers signs with Crvena zvezda mts". aba-liga.com. נבדק ב-11 בפברואר 2019. {{cite web}}:  (עזרה)
↑  "Real Betis announces KC Rivers (with a funny video)". Sportando. 20 באוגוסט 2019. נבדק ב-20 באוגוסט 2019. {{cite news}}:  (עזרה)
↑  "Official: KC Rivers leaves Coosur Real Betis". Sportando. 22 בנובמבר 2019. נבדק ב-28 בנובמבר 2019. {{cite news}}:  (עזרה)
↑  Askounis, John (22 בנובמבר 2019). "K.C. Rivers officially joins Zalgiris". Eurohoops. נבדק ב-22 בנובמבר 2019. {{cite web}}:  (עזרה)
↑  "K.C. Rivers Joins Zenit Saint Petersburg". BallersAbroad. 6 ביולי 2020. נבדק ב-6 ביולי 2020. {{cite web}}:  (עזרה)
↑  "Zenit bids farewell to KC Rivers". Sportando. 9 ביולי 2021. נבדק ב-11 ביולי 2021. {{cite news}}:  (עזרה)
↑  Yahyabeyoglu, Fersu (10 בדצמבר 2021). "Rivers comes back to Bayern, ex Zenit". Eurobasket. נבדק ב-10 בדצמבר 2021. {{cite web}}:  (עזרה)
↑  "Bayern Munich, K.C. Rivers part ways, guard to join CBA team". Sportando. 25 בינואר 2022. נבדק ב-25 בינואר 2022. {{cite web}}:  (עזרה)
↑  "KC Rivers signs with Hapoel Jerusalem". basketnews.com (באנגלית). נבדק ב-2022-02-22.
רוטב חמאה שחורה

| --- | --- |
דג ברוטב חמאה שחורה
דג ברוטב חמאה שחורה
 
 מאכלים
 סוג:  רוטב 
 מרכיבים עיקריים:  חמאה 
 
רוטב חמאה שחורה (בצרפתית: בר נואר - Beurre noir) הוא רוטב במטבח הצרפתי. הרוטב נוצר באמצעות המסת חמאה ובישולה על חום נמוך עד אשר מוצקי החלב נשרפים ומקבלים צבע חום כהה. לאחר השחמת מוצקי החלב מוסיפים לרוטב חומצת מאכל (לרוב מיץ לימון או חומץ). הרוטב מתובל בפטרוזיליה.
רוטב זה משמש לתיבול מאכלי ביצים, דגים וירקות.
ראו גם

רוטב חמאה לבנה
חמאת אגוזים
רוטב אבוקדו

| --- | --- |

 
 מאכלים
 סוג:  רוטב 
 מרכיבים עיקריים:  אבוקדו 
 
רוטב אבוקדו הוא רוטב שמרכיבו העיקרי הוא אבוקדו.
רטבים המיוצרים באופן מסחרי מגיעים בדרך כלל במצב צבירה נוזלי, כדי שיהיה ניתן לשפוך אותם. הכנה מסחרית כוללת ערבוב האבוקדו באמצעות ממחה מהיר, המפרק את העיסה. לעיסה מוסיפים תבלינים, מים וחומרים מתחלבים, והמוצר המתקבל מוקפא בדרך כלל כדי למנוע השחמה.
הכנת רוטב אבוקדו ביתי יכולה להיעשות על ידי ערבוב של יוגורט, אבוקדו, מיץ לימון, שמן צמחי, שום כתוש, סוכר, כמון, מלח בישול ורוטב פלפל אדום.
מרכיבים נוספים ברוטב אבוקדו הם עגבנייה, בצל הגינה, פלפל צ'ילי, כוסברה, פלפל ושום.
רוטב אבוקדו משמש כמרכיב במנות בשר או ירקות המוגשות בטאקו או בבוריטו.
ראו גם

גואקמולה
הערות שוליים

↑  Noelle Carter Noelle Carter is the former Los Angeles Times Test Kitchen director She left in January 2019, Culinary SOS: How to make the avocado sauce from Cielito Lindo on Olvera Street, Los Angeles Times, ‏7 ביולי 2021 (באנגלית)
↑  "Avocado sauce". Alberni Valley Times. 1991-03-15. p. 17. נבדק ב-2021-12-05.
↑  StackPath, californiaavocado.com
↑  Weekend Recipe: Bean and Beef Taquitos with Avocado Sauce, KCET (באנגלית)
ערך זה הוא קצרמרבנושא מזון. אתם מוזמנים לתרום לוויקיפדיה ו.
רוטב ולוטה

| --- | --- |
רוטב ולוטה עם פטריות
רוטב ולוטה עם פטריות
 
 מאכלים
 סוג:  רוטב לבן 
 על שם:  קטיפה 
 מוצא:  צרפת 
 מרכיבים עיקריים:  ציר בשר, רביכה 
 
רוטב ולוטה (בצרפתית: Sauce Velouté) הוא אחד מחמשת "רוטבי האם" - חמשת הרטבים הקלאסיים של המטבח הצרפתי לפי סיווגו של השף אוגוסט אסקופייה.
רוטב זה מוכן על ידי הכנת ציר בשר זך (ציר עוף, עגל או ציר דגים), לו מוסיפים תערובת רו סמיכה העשויה מחמאה וקמח.
גרסאות ושימושים

רוטב זה משמש לתיבול מאכלי בשר עוף ומאכלי ים וכן כבסיס לרטבים אחרים כגון רוטב אלמאנד (רוטב ולוטה בתוספת חלמוני ביצים, שמנת ומיץ לימון), רוטב סופרם (רוטב ולוטה העשוי מציר עוף בתוספת פטריות וחמאה), ורוטב ברסי (רוטב ולוטה העשוי ציר דגים בתוספת שאלוטס ויין לבן).
גרסאות נוספות של רטבים כוללות:
רוטב פולט (Poulette) - רוטב ולוטה עם פטריות, פטרוזיליה ומיץ לימון.
רוטב אורורה (Aurora) - רוטב ולוטה בתוספת פירה עגבניות.
רוטב הונגריאן (Hungarian) - "רוטב הונגרי" - רוטב ולוטה בתוספת בצל, פפריקה ויין לבן.
רוטב נורמנדי (Normandy) - רוטב ולוטה בתוספת ציר פטריות וצדפות.
רוטב ונשיאן (Venetian) - "רוטב ונציאני" - רוטב ולוטה בתוספת טרגון, שאלוטס ועירית.
רוטב סוביס (Soubise) - רוטב ולוטה בו מבושל בצל קצוץ.
רדונדה

| --- | --- |

 נתונים גאוגרפיים
 מיקום:  האוקיינוס האטלנטי 
 קואורדינטות:  16°56′18″N 62°20′42″W﻿ / ﻿16.938333333333°N 62.345°W﻿ / 16.938333333333; -62.345
 שטח:  1.5 קילומטר רבוע
 אורך:  1.36 קילומטר
 רוחב:  0.53 קילומטר
 גובה מרבי:  296 מטר
 נתונים מדיניים
 מדינה:  אנטיגואה וברבודה אנטיגואה וברבודה
 אוכלוסייה:  0 (2018)
 אזור זמן:  UTC-4
 מגלה:  כריסטופר קולומבוס 
 תאריך גילוי:  1493 
  (למפת אנטיגואה וברבודה מוגדלת) סנט ג'ונס קודרינגטון ברבודה אנטיגואה הים הקריבירדונדה(למפת אנטיגואה וברבודה רגילה) סנט ג'ונס קודרינגטון ברבודה אנטיגואה הים הקריבירדונדה
 
בול מרדונדה, שהונפק על ידי השירות הבולאי של אנטיגואה וברבודה
רדונדה (Redonda) הוא אי לא מיושב, המשתייך לאנטיגואה וברבודה שבאיים הקריביים. האי שוכן כ-56 ק"מ דרומית-מערבית לאנטיגואה, 22 ק"מ צפונית-מערבית למונטסראט ו-32 ק"מ דרומית-מזרחית לנוויס.
האי מהווה למעשה את פסגתו של הר געש כבוי, המתנשא בתלילות לגובה של 296 מטר מעל פני הים.
היסטוריה

כריסטופר קולומבוס הגיע לאי במהלך מסעו השני לאמריקה, בשנת 1493, וקרא לו סנטה מריה לה רדונדה, על שום צורתו העגולה (משמעות המילה "רדונדה" בספרדית היא "עגולה"). אף שקולומבוס הכריז על בעלות ספרד על האי, הספרדים מעולם לא יישבו אותו.
ממלכת רדונדה הוקמה על ידי מתיו דאדי שילאל ועשתה זאת באופן חוקי. בשנת 1865, שיאל, שהבחין באי בלתי-נטען לכאורה ובלתי-מאוכלס בקריביים שליד מונטסראט, הגיש עתירה למלכה ויקטוריה מלכת האי. המלכה הסכימה, ונוצרה שורת מלכים.
בשנות ה-60 של המאה ה-19 תפסו הבריטים את הבעלות על האי. זמן קצר אחר כך התגלו באי מצבורי גואנו, והוקמה בו מושבת כורים קטנה, שבשיאה הגיעה ל-120 תושבים, שכרו כ-7,000 טונות גואנו בשנה. במהלך מלחמת העולם הראשונה הופסקה הכריה, התושבים עזבו את האי, ומאז הוא אינו מיושב.
ב-1967 הפכה רדונדה לשטח חסות של אנטיגואה וברבודה, שקיבלה אז מעמד אוטונומי מהבריטים. ב-1981 זכתה אנטיגואה וברבודה בעצמאותה, ורדונדה שמרה על מעמדה כשטח חסות שלה.
בולים

אף שהאי אינו מיושב, ומטבע הדברים לא ניתנים בו שירותי דואר, מנפיק השירות הבולאי של אנטיגואה וברבודה בולים של האי, למטרות מסחריות.
ראו גם

חוויאר מריאס
הערות שוליים

↑  Atlas Obscura, Kingdom of Redonda
| --- | --- |
בקרת זהויות :  NLI: 987007529524905171  GND: 4076576-3  LCCN: sh85112127  VIAF: 239898970   WorldCat (עם VIAF): 239898970
רולו ארמסטרונג

| --- | --- |

 לידה:  29 באפריל 1966 (בן 58) לונדון, אנגליה
 שם לידה:  רולנד קונסטנטין אומיילי ארמסטרונג
 מוקד פעילות:  הממלכה המאוחדת 
 תקופת הפעילות:  מ-1992
 מקום לימודים:  אוניברסיטת יורק 
 סוגה:  אלקטרוני, רוק אלטרנטיבי, פופ רוק, טריפ הופ
 שפה מועדפת:  אנגלית 
 כלי נגינה:  כלי מקלדת 
 חברת תקליטים:  צ'יקי רקורדס, BMG
 אתר רשמי
 פרופיל ב-IMDb
 
רולו ארמסטרונג (באנגלית: Rollo Armstrong; ‏נולד ב־29 באפריל 1966), המכונה רולו, הוא מפיק מוזיקלי ומלחין בריטי בסגנון מוזיקה אלקטרונית, ממקימי ההרכב המוזיקלי "פיית'לס". אלבומי המוזיקה שהוציא באופן עצמאי וכן במסגרת פיית'לס ושיתופי פעולה מוזיקליים נוספים, בהם עם סיסטר בליס ועם אחותו דיידו, נמכרו בכ-36 מיליון עותקים.
שיתופי פעולה

רולו, יליד לונדון,  הוא ממקימי ההרכב "פיית'לס" ב-1995 יחד עם מקסי ג'אז. מזוהה בעיקר בעקבות עבודתו עם סיסטר בליס, שהשתייכה להרכב זה.
בשנת 2000 שיתף פעולה עם מארק בייטס, בהרכב "Dusted". אלבומם השני מ-2005, "Safe From Harm", יצא במספר גרסאות, בהן גרסת ספר ששילבה איורים ושירים, העוסקים בילדות ובחיי משפחה לא פשוטים. השיר "Always Remember To Respect And Honour Your Mother" יצא בשני חלקים, בגרסת וידאו שממחישה את הספר, ובגרסת Deep Dish שהופקה בין היתר על ידי דיידו.
רולו שיתף פעולה גם עם אחותו הצעירה, הזמרת דיידו, לה הפיק שניים מאלבומיה - "No Angel" ו-"Life for Rent". באלבומו "When We Were Young", שיצא בשנת 2000, שרה דיידו את השירים "Winter" ו-"Hurt you". בגרסה מאוחרת יותר של השיר "Hurt you" שיצאה במסגרת ההרכב "Dusted", נכללים שני חלקים, בראשון שרה דיידו את מילות השיר ובשני מקריא רולו קטע מהשיר.
בשנת 2011 היה רולו מועמד לפרס אוסקר בקטגוריית השיר הטוב ביותר, ככותב השיר "If I Rise", בשיתוף פעולה עם דיידו ואיי. אר. ראמן. השיר זכה בפרס איגוד המבקרים לשנת 2011 כשיר הטוב ביותר. באותה שנה עבד עם סיסטר בליס ודיידו על השיר "Everything to loose", שנכלל בהמשך במוזיקת הרקע של הסרט "סקס והעיר הגדולה".
הערות שוליים

↑  Dusted short bio, באתר BBC
↑  Always Remember To Respect And Honour Your Mother, גרסת וידאו רשמית ב-NettwerkMusic
| --- | --- |
בקרת זהויות :  NLI: 987007353112105171  BIBSYS: 4000032  BnF: cb140282029 (data)  GND: 135421055  LCCN: nb2005016471  MusicBrainz: 5bdb71fc-d841-4fa7-a83a-e1af16739b98  NKC: xx0146259  SUDOC: 160614988  VIAF: 226141891   WorldCat (עם VIAF): 226141891
רולטה רוסית

ערך זה עוסק במשחק. אם התכוונתם לשיר של ריהאנה, ראו .
אקדח תופי עם כדור אחד
רולטה רוסית היא משחק קטלני בו המתמודד נוטל אקדח תופי שטעון בכדור אחד בלבד, מסובב את התוף, מכוון את האקדח לראשו ולוחץ על ההדק, מבלי לדעת מראש אם תיפלט ירייה, או לא.
מקור השם

השם רולטה רוסית נובע מסיבוב תוף האקדח כגלגל של רולטה, ומהסיכויים לפליטת כדור (בדרך כלל יש מקום לשישה כדורים בתוף).
על פי האגדה, מקרים רבים של רולטה רוסית התרחשו ברוסיה החל מהמאה ה-19. לפי סיפור אחד, אולצו אסירים רוסים לשחק את המשחק על ידי סוהרים, שהימרו על תוצאותיו. בגרסה אחרת, קצינים משועממים ואובדניים בצבא הרוסי שיחקו במשחק כדי להרשים אחד את השני. לא ברורה אמיתות אגדות אלו.